
I.
BEVEZETŐ
1.) Intézmény neve és címe:


Játékvár Óvoda és Bölcsőde 

                                                                       Bölcsődei Intézményegysége

                                                                       5435 Martfű, Bata u. 4/a
2.) Telefon:


56/452-155
3.) Fenntartó:


Martfű Város Önkormányzatának




Képviselő-testülete



5435 Martfű, Szent István tér 1.
4.) Feladata:
A bölcsőde házirendje a gyermeki jogok és kötelességek gyakorlásával, a gyermek bölcsődei életrendjével kapcsolatos rendelkezéseket határozza meg.
A kiskorúak esetében a szülő joga a joggyakorlás megvalósulásának ellenőrzése, illetve bizonyos esetekben a joggyakorlás.
5.) Célja:

A gyermeki jogok és kötelességek, azok megismertetési módjának, gyakorlás helyének, idejének és az ehhez nyújtott segítségünk bemutatása.

5.) Hatálya:
Kiterjed valamennyi bölcsődésre, szüleikre, a bölcsőde szakalkalmazottjaira, dolgozóira, a bölcsőde területén tartózkodó személyekre.

6.) Jogszabályi alapja:
A Magyar Köztársaság Alkotmánya,

A Gazdasági Szociális és Kulturális Jogok Nemzetközi Egyessége okmánya /1976.évi IX. sz. tv.13 cikkelye/

A Gyermekvédelmi törvény /1997.évi XXXI. Sz. tv./

A Gyermeki jogokról szóló Egyezmény /1989.11.20./

A Városi Önkormányzat feladat ellátási terve.

Az Európai Tanács 237. sz. határozata.

Alkotmánybírósági határozatok.

Gyvt. 10. § (2)
Gyvt. 36. § (1)

Gyvt. 104. § (3)659
7.) Megismertetés:

Az intézménybe való beiratkozáskor, valamint a Házirend esetleges módosítása esetén- kivonat formájában- minden szülő kap 1-1 példányt.

Minden gondozási év kezdetekor a csoportok szülői értekezletén a benne foglaltak felelevenítésre kerülnek.
8.) Nyilvánossága:

Egy-egy példány elhelyezésre kerül a faliújságon, a vezetői irodában, a városi könyvtárban, és megtekinthető az intézmény honlapján is.
II.

A JOGOK GYAKORLÁSA
A gyermekek jogaik egy részét a szülők közreműködése útján gyakorolják!

A gyermeki jogok gyakorlásának módjai:
A bölcsődei jogviszonyon alapuló jogait a beíratás napjától gyakorolhatja. 
Egyes jogok azonban (szociális támogatás, választási jogok, együttműködési jogok) csak az ellátási szerződés hatályba lépésétől érvényes.

A gyermeknek joga van:

1.) Biztonságos, egészséges környezetben való neveléshez, ezért a bölcsődei életrendet, úgy alakítjuk, hogy az fejlettségének megfeleljen.

2.) A személyiségének, emberi méltóságának, és jogainak tiszteletben tartása érdekében védelmet biztosítunk a fizikai és lelki erőszakkal szemben.
A csoportokban nyitvatartási idő alatt biztosítjuk a felügyeletet, s sérelem esetén a közelében álló bármely intézményi dolgozótól segítséget kaphat.

3.) A nemzeti, etnikai hovatartozásuk miatti egyenlő jogokat biztosítunk.

4.) A személyi adottságoknak, állapotoknak megfelelően alakítjuk szükség szerint a napirendet.
5.) A mindenkori jogszabályok alapján a családok anyagi helyzetétől függően, a szülők kérésére, szükség esetén a szakalkalmazottak kezdeményezésére javaslatot teszünk az illetékesek felé, hogy biztosítsuk a kedvezményes, illetve ingyenes étkezést.

6.) Az intézmények helységeit, a rendelkezésre álló eszközöket a bölcsődei ellátás rendjének megfelelően lehet használni. Az ezen túli használatot az intézményvezetőtől kell kérni.

7.) A rendszeres egészségügyi felügyeletet a bölcsődeorvos látja el, törvényi előírás szerint. A védőnő havi rendszerességgel látogat.

Az ellátás idejéről és formájáról a szülőt előre tájékoztatjuk. A szülőnek joga van nem igénybe venni az ellátást. 

Amennyiben az ellátás hiánya a gyermek, vagy társai egészségét veszélyezteti, úgy azt a gyermekvédelmi hatóság felé jelezni szükséges.

A betegség gyanúját a bölcsődei kisgyermeknevelő jelzi a szülőnek, és indokolt esetben "kitiltja" a gyermeket a közösség védelmében. A bölcsődében minden esetben ún. sürgősségi ellátás (lázcsillapítás, elsődleges sebellátás stb.) történik, a betegség kezelése a család orvosának a feladata. Lezajlott betegség után a szülő köteles orvosi igazolást vinni a bölcsődébe, melyet a kisgyermeknevelő a bölcsődei gyermek egészségügyi törzslapon dokumentál, és a bölcsőde orvosa számára megőriz.
8.) A jogaik gyakorlásához szükséges információt szóban és írásban is biztosítjuk.

A Házirend a bölcsődében kifüggesztésre kerül.

9.) A bölcsőde életével kapcsolatos valamennyi területtel kapcsolatban lehetőség van a szülői vélemények elmondására az emberi méltóság, a becsület tiszteletben tartása mellett.

A véleményformálás fórumai a szülői értekezletek, a vezető megkeresése egyeztetett időpontban, az SZMK tagok, és az Érdekképviseleti Fórum.
A szabad véleménynyilvánítási jogának megnyilvánulási eszköze és lehetősége az elektronikus forma és a hagyományos papíralapú forma (hirdetmény, honlap stb.)
10.) Intézményünk honlapján bárki számára személyazonosításra alkalmatlan formában, korlátozástól mentesen, kinyomtatható és kimásolható módon, a betekintés, a letöltés, a nyomtatás, a kimásolás és a hálózati adatátvitel szempontjából is díjmentesen történő hozzáféréssel közzé teszi a következő adatokat:
- szakalkalmazottak iskolai végzettsége és szakképzettsége,
- gondozómunkát segítők számát, évenként feltüntetve.
11.) Ugyancsak rendelkezésre áll a javaslattételi jog is.
Javaslatot a bölcsődevezető, az intézményvezető, az Érdekképviseleti Fórum tagjainak lehet tenni.

12.) Garantáljuk a családvallási, világnézeti vagy más meggyőződésének, nemzeti, vagy etnikai önazonosságának tiszteletben tartását.

13.) Jogorvoslatért fordulhatnak az intézményvezetőhöz, az Érdekképviseleti Fórum tagjaihoz.

A szülő és a törvényes képviselő panaszjoggal élhet a gyermeki jogok sérelme, az ellátást érintő kifogások orvoslása, továbbá az intézmény dolgozói kötelezettségszegése esetén. Panaszát a szülő írásban nyújthatja be vagy szóban teheti meg, amiről jegyzőkönyvet kell felvenni. A panasz benyújtását követően 15 napon belül az intézményvezető vagy az Érdekképviseleti Fórum vezetése köteles írásban válaszolni.

14.) A nyilvánossághoz fordulási jog gyakorlása nem sértheti a bölcsőde, vagy személyzete bármely tagjának emberi méltóságát, becsületét.
15.) Az érdekeket érintő döntések meghozatalában, mint választott tisztségviselők vagy más választott személy útján vehetnek részt.

16.) Személyes adatainak kezelésébe, felhasználásába, nyilvántartásába betekinthetnek.

17.) A bölcsődei ellátáshoz való jogot, a felvétel igénylésének módja és feltételeit a Felvételi szabályzatban rögzítette a fenntartó.
18.) Mindenkit megillet a névviselési jog. 
III.

A KÖTELEZETTSÉGEK

A Házirend előírásainak betartása a gyermekeknek, szüleiknek, az intézmény dolgozóinak egyaránt kötelező bölcsődén belül. 
A gyermeket képviselő szülő kötelessége:

1.) Tartsa tiszteletben az intézmény vezetőinek, szakalkalmazottainak, valamint társainak jogait és emberi méltóságát.

2.) Óvja saját és társai testi épségét, egészségét, haladéktalanul jelentse a felügyeletét ellátó felnőttnek, ha veszélyeztető helyzetet illetve balesetet észlelt. 
3.) Hanyagságból fakadó vagy szándékos rongálásért az elkövető személyesen felel és kártérítésre kötelezhető.

4.) A bölcsőde területére különösen nagyobb értékű vagy szúró, vágó, ütő, tűzgyújtó eszközöket, tárgyakat behozni tilos!
5.) Olyan magatartást köteles tanúsítani, mellyel saját maga, társai, az intézmények dolgozói testi épségét egészségét nem veszélyezteti és az intézmény rendeltetésszerű működését nem akadályozza.

6.) Dohányozni a bölcsőde egész területén tilos!
7.) Önbíráskodni tilos!

8.) A szülő kötelezettsége figyelemmel kísérni a gyermeki jogok érvényesítését, a gyermek fejlődését, kapcsolatot tartani a szakalkalmazottal, 

9.) A szülő kötelessége tiszteletben tartani bölcsőde dolgozói, alkalmazottai emberi méltóságát, becsületét és jogait.

10.) A bölcsődéből való kimaradást vagy másik intézménybe való átjelentkezést az intézmény vezetőjének kell bejelenteni.

11.) Különösen súlyos megítélés alá esik:

- az agresszió (a másik gyermek bántalmazása, erőszakos megalázása),
- önmaga és mások egészségét veszélyeztető jogellenes magatartások (alkohol fogyasztása, dohányzás, kábítószer birtoklása, továbbadása, árusítása vagy fogyasztása).
12.) Talált tárgyat a bölcsőde dolgozóinak kell leadni.

13.) Az intézményt igénybevevők az intézmény vagyonát, tisztaságát óvják, a környezetvédelmi szabályokat tartsák be.  A tisztaság megőrzése érdekében a babakocsikat az arra kijelölt tárolóban hagyják, használják a lábtörlőt, a szeméttárolót és a csoportszobához legközelebb eső bejáratot.
14.) A család életével kapcsolatos jelentős változásokat jelentsék be a bölcsődevezetőjének és a csoportban dolgozó szakalkalmazottnak - pl. lakcím változása, gyermek születése, munkahely, telefonszám változása.

15.) A gyermekek hiányzását a szülőknek mindig be kell jelenteni. Beteg, lázas, kiütéses, hasmenéses gyermeket kérjük, ne hozzanak bölcsödébe a többi gyermek érdekében.

Napközben megbetegedő gyermekek szüleit telefonon értesítjük, ezért kérjük az otthoni és munkahelyi telefonszámokat.

A hiányzást vagy a gyermek bölcsődébe jövetelét egy nappal előtte, reggel 9 óráig, szíveskedjenek bejelenteni. Betegség után orvosi igazolással hozhatják gyermeküket bölcsődébe.

16.) A bölcsődei élelmezés során a korszerű csecsemő- és kisgyermek táplálási elveket vesszük figyelembe úgy, hogy a táplálék:

- mennyiségileg elegendő és minőségileg helyes összetételű,

- biztonságos, a higiénés követelményeknek megfelelő,

- megfelelő konyhatechnikai eljárásokkal elkészített és élvezhető legyen.
A bölcsőde térítési díj ellenében a gyermekeknek napi 4 alkalommal étkezést biztosít.  A térítési díj megállapításához a szülőknek közölniük kell a szükséges adatokat. A gyermekek napközbeni ellátása keretében biztosított gyermekétkeztetésben a Gyvt. 148. és a 151. §-át kell alkalmazni. A mindenkori étkezési térítési díj mértékét önkormányzati rendelet szabályozza.

Martfűn az étkezési térítési díjakat havonta utólag, a tényleges étkezési napok után kell téríteni csekken vagy átutalással.
A befizetés időpontját a számla tartalmazza. 
A szolgáltató felszólítást küld, majd a jogszabályoknak megfelelően jár el a befizetés elmulasztása esetén a befizetést elmulasztónak.
IV.
MŰKÖDÉSI REND
1.) A bölcsőde 530-1700 óráig tart nyitva. A bölcsőde nyitvatartási idejére biztosított a gyermekek szakellátása.

2.) A napirendi tevékenységek betartása érdekében szükséges 730 óráig befejezni a gyülekezést, ha ettől eltérő igény merül fel, egyeztetni kell. 

3.) Kérjük, hogy az érkezést és távozást minden esetben jelezzék , valamint azt is ha más viszi el a gyermeket a bölcsődéből.
4.) Egy-egy gyermek elvitelének időpontja legyen rendszeres, melyet a szülő előzőleg megbeszél a szakalkalmazottal.
5.) Kérjük a szülőket, hogy a család életével kapcsolatos jelentős változásokat jelentsék be a bölcsőde vezetőjének és a csoportban dolgozó szakalkalmazottnak - pl. lakcím változása, gyermek születése, munkahely, telefonszám változása.

6.) A bölcsödében tilos a reklámtevékenység, kivéve, ha a reklám gyermekeknek szól és az egészséges életmóddal, környezetvédelemmel, társadalmi és közéleti tevékenységgel, illetve kulturális tevékenységgel függ össze.

7.) A bölcsőde területén csak felügyelet mellett tartózkodhatnak a gyerekek.

8.)A szakalkalmazott a zárási időn túl is a bölcsődében tartózkodó gyermek hozzátartozójával való kapcsolatfelvételt kell kezdeményezni, ennek eredménytelensége esetén a gyermekvédelmi hatóságoktól szükséges segítséget kérni.

9.) A bölcsőde helységeit nyitva tartási időn túl az intézményvezető engedélyével szabad használni.

10.) Egyesületi, politikai rendezvényt addig, amíg a gyerekek az bölcsődében tartózkodnak nem szabad engedélyezni.

11.)  A bölcsődei hagyományok ápolása:
Hagyományaink:

- születésnap

- mikulás

- húsvét
- bölcsőde kóstolgató
- anyák napja

- gyermeknap
- családi délutánok (advent, gyermeknap)

Lebonyolítás módja: módszertani elvárásoknak megfelelően.
Az együttműködés érdekében kérjük, minél nagyobb érdeklődést tanúsítsanak gyermekeik bölcsődei életével kapcsolatban. Látogassák rendezvényeinket, szülői értekezleteinket, tartsanak fenn kapcsolatot a bölcsőde dolgozóival, folyamatosan tájékozódjanak a gyermekek fejlődéséről!
V.
ZÁRÓ RENDELKEZÉSEK
A Házirendet a Szülői Szervezet véleményezése, egyetértése után a nevelőtestületi és szak-alkalmazotti értekezlet 2016. február 11-én elfogadta.
Martfű Város Önkormányzatának képviselő-testülete  …………….. ülésén jóváhagyta.

Hatályba lép: 2016. március 1.
Egyúttal a 2015. augusztus 28-tól érvényes Házirend hatályát veszti.
Módosítására:

- a fenntartó,

- az Érdekképviseleti Fórum,
- az intézmény vezetősége,
- szak-alkalmazotti közösség 50+1 %- a tehet javaslatot.

A javaslatot írásban az intézményvezetőhöz kell benyújtani, aki azt 30 napon belül a szak-alkalmazotti értekezlet elé terjeszti.

A döntés után Ő értesíti a javaslattevőt a határozatról.

Martfű, 2016. február 11.
Cseriné Gál Katalin



Gonda Istvánné
   bölcsődevezető



intézményvezető

